Presidentin mukaan rajan ylittävän kaupan katkaisemisesta ei olisi haittaa taloudelle, koska Yhdysvallat menettää joka tapauksessa jo kymmeniä miljardeja dollareita Meksikon-kaupassaan Nafta-sopimuksen vuoksi.

Yhdysvaltain presidentti Donald Trump uhkaa sulkea Meksikon-rajan kokonaan, ellei hän saa rahoitusta tavoittelemalleen rajamuurille.

Yhdysvaltain liittovaltion hallinto on ollut sulussa jo seitsemättä päivää muurin rahoitusta koskevan kiistan vuoksi.

Trump laskee, että rajan ylittävän kaupan katkaisemisesta ei olisi haittaa taloudelle, koska presidentin mukaan Yhdysvallat menettää joka tapauksessa jo kymmeniä miljardeja dollareita Meksikon-kaupassaan Nafta-sopimuksen vuoksi.

....The United States looses soooo much money on Trade with Mexico under NAFTA, over 75 Billion Dollars a year (not including Drug Money which would be many times that amount), that I would consider closing the Southern Border a “profit making operation.” We build a Wall or..... — Donald J. Trump (@realDonaldTrump) 28. joulukuuta 2018

Nafta-sopimuksen korvaamiseksi laadittiin jo marraskuussa USMCA-sopimus, jonka Yhdysvallat, Meksiko ja Kanada allekirjoittivat G20-kokouksessa Buenos Airesissa.

Tuolloin Trump kehaisi allekirjoittaneensa tärkeimmän ja suurimman kauppasopimuksen Yhdysvaltojen ja maailman historiassa.

Just signed one of the most important, and largest, Trade Deals in U.S. and World History. The United States, Mexico and Canada worked so well together in crafting this great document. The terrible NAFTA will soon be gone. The USMCA will be fantastic for all! — Donald J. Trump (@realDonaldTrump) 30. marraskuuta 2018

Sopimus tarvitsee vielä kaikkien kolmen maiden parlamenttien ratifioinnin. Yhdysvaltain kongressi aikoo käsitellä USMCA-sopimusta vasta vuonna 2019, kun valta kongressissa vaihtuu demokraateille.

Trump on vaatinut rajamuurille viiden miljardin dollarin rahoitusta valtionbudjetista. Muuria vastustavat demokraatit ovat esittäneet, että rajavalvontaa tehostetaan teknisin apuvälinein, kuten valvontalennokein. Trumpin mukaan rajaa ei voida valvoa vain lennokeilla, vaan siihen tarvitaan muuri.

Keskushallinnon osittainen sulku jatkuu näillä näkymin ensi vuoden puolelle.

Juttua korjattu 30.12.2018: Yhdysvaltojen, Meksikon ja Kanadan G20-kokouksessa allekirjoittama USMCA-sopimus ei astu voimaan, ennen kuin kaikkien kolmen maiden parlamentit ovat ratifioineet sopimuksen.

Lähteet: AFP, Reuters